24PES-153

Nafarroako Gorteetako kide eta Unión del Pueblo Navarro (UPN) talde parlamentarioari atxikitako Marta Álvarez Alonso andreak, Legebiltzarreko Erregelamenduan ezarritakoaren babesean, galdera hau egiten dio Nafarroako Gobernuari, idatziz erantzun diezaion:

1. Foruzaingoak noiz jakin zuen, zer ordutan jakin zuen zehatz-mehatz, 30 traktore baino gehiago heldu zirela Nafarroako Parlamentuaren ingurura 2024ko martxoaren 7an?
2. Nola izan zuen horren berri?
3. Noiz, zer ordutan zehatz-mehatz hartu ziren poliziak Parlamentuko atarira bidaltzeko erabakiak? Une bakoitzean bidalitako polizia-kopurua eta ordua jakin nahi dut.
4. Norenak izan ziren erabaki horiek?
5. Zer protokolori jarraituta hartu ziren erabakiak?
6. Zer jarduketa-protokolo ezarri zen agenteentzat, gerta zitekeen egoerari aurre egiteko?
7. Esku hartu behar izan zuten foruzainei zer baliabide eman zitzaien, gerta zitekeen egoerari aurre egiteko?

Iruñean, 2024ko martxoaren 11n

Foru parlamentaria: Marta Álvarez Alonso